Aleksey Milyutin

Graf Aleksey Dmitrievich Milyutin (1845—1904) – general-leytenant, 1892—1902-yillarda Kursk gubernatori.

 Biografiyasi 

1845-yil 11-noyabrda Sankt-Peterburgda tugʻilgan, urush vaziri D. A. Milyutinning Natalya Mixaylovna Ponse (1821—1912) bilan nikohidan boʻlgan yagona oʻgʻli Руммель В. В., Голубцов В. В. Родословный сборник русских дворянских фамилий. — С.-Петербург: Издание А. С. Суворина, 1887. — Т. 2. — С. 70. — 929 с.; uning opa-singillari: Yelizaveta (1844—1938, knyaz S. V. Shaxovskiyga turmushga chiqqan), Olga (1848—1926), Nadejda (1850—1913, knyaz V. R. Dolgorukiyga turmushga chiqqan), Mariya (1854—1882), Yelena (1857—1881) otliq qoʻshinlar generali F. K. Gershelmanga turmushga chiqqan).

Pajeskiy korpusida taʼlim olgan, shundan soʻng 1865-yilda praporshik lavozimida otliq qoʻshinlar artilleriyasi leyb-gvardiya batareyasiga tayinlangan holda leyb-gvardiyasi otliq qoʻshinlar grenadiyer polkiga xizmatga yuborilgan; 1866-yilda ikkinchi leytenant unvonini olgan va 1-otliq qoʻshinlar artilleriya brigadasining batareyasiga oʻtkazilgan va keyingi yili gvardiya otliq qoʻshinlar artilleriyasiga oʻtkazilgan. 1872-yil 16-aprelda unga adyutant unvoni berilgan.

1873-yilda Milyutin polkovnik V. I. Markozov ixtiyorida Kaspiyorti viloyatiga yuborilgan va Krasnovodsk otryadi tarkibida Qoraqum orqali Xiva xonligiga muvaffaqiyatsiz holda oʻtishga muvaffq boʻlgan. Markozovning otryadni qaytarish toʻgʻrisidagi buyrugʻidan soʻng, Milyutin Markozovning otryadning muvaffaqiyatsizligi toʻgʻrisidagi maxsus yozishmalarni olgach, bir necha askar bilan Buxoro chegaralari orqali Turkiston general-gubernatori K. P. fon Kaufmanga yuborildi. Milyutin oʻz lavozimiga yetib kelgach, Shayx Ariq taraktida xivaliklar bilan boʻlgan jangda va Xivani egallashda qatnashgan; Milyutin, shuningdek, M. D. Skobelev tomonidan taklif qilingan qidiruv yoʻlini, Qoraqumning Markozov bosib oʻtmagan uchastkani bevosita ishlab chiqishda ishtirok etgan. Xivaliklarga qarshi harbiy xizmatlari uchun Milyutin qilich bilan birgalikdagi 4-darajali Avliyo Vladimir va 2-darajali Avliyo Stanislav ordenlari bilan taqdirlangan.

Soʻngra 1877—1878-yillardagi rus-turk urushida qatnashib, turklarga qarshi janglardagi katta xizmatlari uchun qilich bilan 2-darajali Avliyo Anna ordeni bilan taqdirlangan.

Urush oxirida Milyutin shtab-kvartirada boʻlgan va 1880-yilda Qrim diviziyasining qoʻmondonligiga tayinlangan. 1887 va 1888-yillarda Milyutin Qrim diviziyasiga qoʻmondonligi bilanbir qatorda, Imperator shtab-kvartirasining komendanti boʻlib ishlagan.

1888-yildan Milyutin Xarkov vitse-gubernatori boʻlib ishlgan va 1891-yilda general-mayor unvoniga sazovor boʻlgan. 1892-yildan 1902-yilgacha u Kursk gubernatori bo'lib ishlaganСтепанов В. Б. Наместники и губернаторы Курского края. 1779-1917 гг. Исторические очерки. — Курск: Издательство МУП «Курская городская типография», 2005. — 244 с, 1898-yilda esa general-leytenant unvoniga sazovor boʻlgan va shu vaqt ichida 1-darajali Avliyo Stanislav, 1-darajali Avliyo Anna va 2-darajali Avliyo Vladimir ordenlari bilan taqdirlangan.

Kasallik tufayli nafaqaga chiqqan Milyutin Moskvaga koʻchib oʻtgan, shu yerda 1904-yil 20-yanvar kuni vafot etgan va Novodevich monastiri qabristoniga dafn qilingan.
 

Turkum:1845-yilda tugʻilganlar
Turkum:11-noyabrda tugʻilganlar
Turkum:1904-yilda vafot etganlar
Turkum:20-yanvarda vafot etganlar
Turkum:Avliyo Anna ordeni sohiblari
Turkum:Avliyo Vladimir ordeni sohiblari
Turkum:Avliyo Stanislav ordeni sohiblari
Turkum:1873-yilgi Xiva yurishi qatnashchilari
Turkum:Turkiston yurishi qatnashchilari